ປ. ໂອບາມາ ແລະ ປະທານປະເທດຈີນ ສືບຕໍ່ເຈລະຈາ ໃນບັນຫາ ທີ່ເປັນສ້ຽນໜາມ
ເລື້ອງທະເລຈີນໃຕ້ ການເຈາະຂໍ້ມູນອິນເຕີແນັດ ແລະສິດທິມະນຸດຂອງຈີນ ພ້ອມທັງ ການຮ່ວມມືດ້ານອາກາດ ແມ່ນຫົວຂໍ້ສຳຄັນ ສຳລັບການເຈລະຈາ ໃນວັນສຸກມື້ນີ້.
ປະທານປະເທດຈີນ ທ່ານສີ ຈິ້ນຜິງ ແລະປະທານາທິບໍດີສະຫະ ລັດທ່ານບາຣັກ ໂອບາມາ ໃນວັນສຸກມື້ນີ້ຈະສືບຕໍ່ການເຈລະຈາ ຫາລື ທີ່ຄາດວ່າ ຈະຫ້ອມລ້ອມໄປດ້ວຍ ຄວາມເຫັນທີ່ແຕກຕ່າງ ກັນ ກ່ຽວກັບການກ່າວຫາ ໃນການສອດແນມ ທາງອິນເຕີແນັດ ຂອງຈີນ ນະໂຍບາຍເສດຖະກິດຂອງປັກກິ່ງແລະການຂັດແຍ້ງ ກ່ຽວກັບເລື້ອງເຂດນ້ຳແດນດິນຢູ່ທະເລຈີນໃຕ້ ຮອງປະທານາທິບໍດີສະຫະລັດ ທ່ານໂຈ ໄບເດັນ ໄດ້ນຳພາຄະ ນະຜູ້ແທນໄປຕ້ອນຮັບເວລາເຮືອບິນຂອງທ່ານສີລົງຈອດທີ່ສະ ໜາມບິນທະຫານ Andrew ໃນວັນພະຫັດວານນີ້ຊຶ່ງເປັນບ່ອນ ຢຸດແວ່ແຫ່ງທີສອງ ໃນການຢ້ຽມຢາມສະຫະລັດ ເປັນເວລານຶ່ງ ອາທິດທີ່ເລີ້ມຕົ້ນ ຢູ່ນະຄອນ Seattle ບ່ອນທີ່ຜູ້ນຳຂອງຈີນ ພະຍາຍາມໃຫ້ການຄ້ຳປະ ກັນແກ່ບັນດາບໍລິສັດຂອງສະຫະລັດວ່າ ທ່ານກຳລັງດຳເນີນງານ ເພື່ອສ້າງບັນຍາກາດ ໃນການລົງທຶນທີ່ດີຂຶ້ນກວ່າເກົ່າ ຢູ່ໃນປະເທດຂອງທ່ານ ຕໍ່ມາ ປະທານາທິບໍດີໂອບາມາ ໄດ້ເປັນເຈົ້າພາບ ຈັດງານລ້ຽງອາຫານຄ່ຳ ຢ່າງເປັນການ ສ່ວນຕົວຕ້ອນຮັບທ່ານສີ ບ່ອນທີ່ເຈົ້າໜ້າທີ່ທຳນຽບຂາວກ່າວວ່າ ພວກທ່ານໄດ້ເລີ້ມຫາລື ກັນກ່ຽວກັບບັນຫາທີ່ສຳຄັນໆທີ່ໄດ້ແບ່ງແຍກປະເທດທັງສອງ ໃນວັນສຸກມື້ນີ້ທ່ານສີຈະເປີດເຜີຍຂີດຈຳກັດໃໝ່ແລະໂຄງການໆຄ້າທີ່ໝາຍເຖິງລະບຽບ ການທີ່ຈະຄຸ້ມຄອງການປ່ອຍແກັສພິດ ທີ່ຮ້າຍແຮງທີ່ສຸດໃນໂລກ ອີງຕາມການເປີດເຜີຍ ຂອງເຈົ້າໜ້າທີ່ສະຫະລັດ ທີ່ບໍ່ຂໍອອກຊື່ ໃນລະຫວ່າງການເດີນທາງໄປຢ້ຽມຢາມປັກກິ່ງຂອງທ່ານໂອບາມາໃນປີກາຍນີ້ ປະເທດ ທັງສອງ ໄດ້ຕົກລົງ ທີ່ຈະຫລຸດການປ່ອຍແກັສເຮືອນແກ້ວ ທີ່ພາໃຫ້ອາກາດມີການປ່ຽນ ແປງນັ້ນ ໃນອັນທີ່ເບິ່ງກັນວ່າເປັນຄວາມກ້າວໜ້າທີ່ສຳຄັນຄັ້ງປະຫວັດສາດ ສຳລັບສອງ ປະເທດທີ່ປ່ອຍແກັສດັ່ງກ່າວຫຼາຍທີ່ສຸດໃນໂລກ